Activități extracurriculare  PROIECT ROSE
În perioada noiembrie-decembrie 2019 s-au desfășurat activitățile extracurriculare din cadrul proiectului ROSE după cum urmează:
1. [bookmark: _GoBack] Excursie tematică: Turist în România
Activitatea a avut drept scop fixarea cunoștințelor geografice necesare bacalaureatului, motivarea elevilor pentru a continua studiile în ciclul superior al liceului, prin scoaterea elevilor în mediul nonformal printr-o activitate educativă și instructivă, necesară reușitei la BAC.
Au participat 20 de elevi din grupul țintă al proiectului însoțiți de profesori. 
Excursia s-a desfășurat pe traseul Hălmagiu-Păltiniș-Sibiu-Turda-Oradea vizând următoarele obiective turistice și cultural:
·  Staţiune turistică permanentă Păltiniș - situată în Carpaţii Meridionali, pe versantul nord-estic al Munţilor Cindrel, la 35 de km. distanţă de Sibiu, de care, de altfel, şi aparţine, Păltinişul este cea mai veche şi cea mai înaltă staţiune din România.
·  Casa memorială Emil Cioran și a poetului și publicistului Octavian Goga din comuna Rășinari, județul Sibiu
· Orașul Sibiu - Grădina Zoologică, Podul Minciunilor, Catedrala Catolica, Târgul de Crăciun, 
· Salina Turda - Un adevărat muzeu al mineritului din Transilvania
· Orașul Oradea –Piața Unirii, Palatul Vulturul Negru, Biserica Cu Lună și Muzeul Bisericii cu Lună, Turnul Primăriei, Sinagoga Zion, Podul Îndrăgostiților, Calea Republicii;
· Stațiunea Băile Felix- Lacuri cu nuferi; 

2. Excursie tematică:  Alege succesul!

Destinată unui număr de 20 de elevi cu rezultate îmbunătățite din grupul țintă, activitatea își propune orientarea profesională a elevilor în centre universitare. Aradul este un centru universitar în care cei 20 de elevi din clasele XI-XII au putut să vadă ofertele Universității ”Aurel Vlaicu”  dar și a Universității ”Vasile Goldiș”. 

